Alvar Aalto

Hugo Alvar Henrik Aalto (1898–1976) var en finsk arkitekt og designer, en av de mest berømte finske arkitektene gjennom historien.

miniatyr|Alvar og Elissa Aalto fotografert i 1950-årene.
miniatyr|Operahuset Aalto-Theater i Essen i Tyskland.

 Livsløp 
Aalto ble fødd i 1898 i Kuortane og døde i 1976 i Helsingfors. Foreldrene hans var landmålerne Johan Henrik Aalto og Selly Matilda Aalto (f. Hackstedt).

Alvar Aalto studerte arkitektur ved Tekniska högskolan i Helsingfors fra 1916 til 1921. Han dro da tilbake til Jyväskylä, der han åpnet sitt første arkitektkontor i 1923. Året etterpå giftet han seg med Aino Marsio, som var arkitekt, interiør-, glass- og møbeldesigner. De holdt sammen fra 1924 til Ainos død i 1949. Noen år senere, i 1952, giftet han seg på nytt. Denne gangen med arkitekten Elsa-Kaisa (Elissa) Mäkiniemi.

 Arkitektur 
miniatyr|Auditoriet til den tekniske høgskolen i Helsingfors er tegnet av Aalto.

Alvar Aalto er en av de mest kjente finske arkitektene gjennom historien, og var banebrytende innenfor moderne arkitektur. Blant kjente bygg som Aalto tegnet er Finlandiahuset i Helsingfors og et boligområde i Seinäjoki. I boligområdet inngår kirke, rådhus, bibliotek, teater og politistasjon. Det meste av arkitekturen hans var nydannende.

Utenlandske bygg er blant annet studentboliger ved MIT i Boston, boliger i Zürich og et kunstmuseum i Shiraz i Iran. I Sverige har han tegnet huset til Västmanlands-Dala Nation, ved Sysslomansgatan i Uppsala.

Aalto ble kjent som en funksjonalist som etterstrebet enkle, geometriske, vakre og samtidig fungerende bygninger. Funksjonalismen hans har kommet i konflikt med det estetiske idealet, valget av marmor som fasademateriale på Finlandiahuset er vakkert, men passer dårlig med det finske klimaet, og har allerede blitt skiftet ut en gang.

Aalto startet arbeide med funksjonalismen i 1920-årene, ikke direkte i Bauhaus-versjonen, men med en egen filosofi, der hensynet til menneskenes grunnleggende behov stod sentralt.

Typisk for Aalto er at han tar tak i de rene linene til funksjonalismen, og bryter de opp i organiske buer, som for eksempel i operahuset i Essen.

 Design 
miniatyr|Stoler og bord av formgiveren Aalto.

Aalto ble i tillegg berømt som formgiver. Han arbeidet mye med glassdesign, et eksempel er den såkalte Aalto- vasen. Andre kjente verk er Kulturhuset i Helsingfors, Rovaniemi bibliotek og Viborg bibliotek. Aalto tegnet den finske paviljongen på verdensutstillingen i 1939.

Aaltoglass (både av Aino og Alvar) ble produsert av Iittala. Aaltomøbler ble produsert av Artek, en bedrift Aalto var med på å grunnlegge. Mellom anna har Aalto designet flere stoler.

De mest kjente møblene til Aalto er de tre- og firbeinte krakkene, stol og lenestol. Krakken er en av de mest kopierte møblene til Aalto, spesielt er det mange kopier av den firbeinte krakken. Mange av møblene sine planla Aalto i samarbeid med Korhonens møbelfabrikk (Korhosen huonekalutehdas).

 Produksjon 
 Viktige bygg 
 1921–1923: Klokketårn, Kauhajärvi, Finland
 1924–1928: Sykehus, Alajärvi, Finland
 1928–1929: 1930: Turun Sanomat, kontor for avis i Åbo i Finland
 1928–1929: Tuberkulose- sanatorium i Pemar i Finland
 1931: Universitetssjukehus i Zagreb, Kroatia i det daværende Jugoslavia
 1933–1935: Viborg bibliotek. I Viborg i daværende Finland, nå Russland
 1934: Corso teater og restaurantinteriør Zürich i Sveits
 1936–1938: Villa Mairea
 1936–1938: Ahlström-gruppens Sunila fabrikkområde i Kotka i Finland
 1939: Finsk paviljong til verdensutstillinga i 1939
 1947–1948: Baker House, Massachusetts Institute of Technology, Cambridge i Massachusetts i USA
 1949–1966: Tekniska högskolan i Helsingfors, Esbo, Finland
 1952–1958: Kulturhus i Helsingfors, Finland
 1958–1987: Bysenter, Seinäjoki, Finland
 1958–1972: Nord- Jylland kunstmuseum, Aalborg, Danmark
 19??–1965: Rovaniemi bibliotek Regionalt bibliotek for Lappland i Rovaniemi i Finland
 1962–1971: Finlandiahuset i Helsingfors i Finland
 1963–1965: Bygg for Västmanlands-Dala Nation i Uppsala i Sverige
 1962: Midtbygget i Satellittbyen "Neue Vahr" i Bremen i Tyskland
 1970: Biblioteket Mount Angel Abbey Library i Mount Angel i Oregon i USA

 Priser og utmerkelser (utvalg) 
 1962 – Sonningprisen
 1954 – Prins Eugen-medaljen
 1960 – Æresdoktor ved NTH

 Se også 
 Alvar Aalto-medaljen

 Referanser 

 Eksterne lenker 



 Arkiv 
 Alvar Aalto-stiftelsen
 Universitetet i Oregon sin Aalto-samling
 Alvar Aalto i Seinäjoki
 Alvar Aalto i Rovaniemi
 Alvar Aalto-selskapet
 Alvar Aaltos fødested
Kataloger
 artek Aalto møbler, en bedrift grunnlagt av Aalto.
 Between Humanism and Materialism Utstilling fra New York Museum of Modern Art]
 Aaltoo.com, møbler og glass
Bygg
 Mt. Angel Abbey Library
 Baker House
 North Jutland Museum
Design
 Designmuseum om Alvar Aalto
 Design – Alvar Aalto
 Alvar Aalto's Savoy Vase (1936)


Kategori:Finske arkitekter
Kategori:Finske designere
Alto, Alvar
Kategori:Æresdoktorer ved NTNU
Kategori:Kommandører av 1. grad av Dannebrogordenen
Kategori:Personer fra Kuortane